laion/Wikipedia-Exotic huggingface dataset:
החברה הכללית לשיט באגם ז'נבה

החברה הכללית לשיט באגם ז'נבה (בצרפתית:Compagnie générale de navigation sur le Lac Léman) היא חברה שווייצרית שמפעילה ספינות באגם ז'נבה ומקשרת בין הערים על שפת האגם. מטה החברה ממוקם בלוזן. החברה הוקמה בשנת 1873 תוך איחוד מספר חברות שפעלו באגם. למרות פיתוח מערכת רכבות באזור, הצי של החברה נותר להיות הכלי החשוב לתחבורה מקומית ולצורכי תיירות. עסקי החברה נפגעו במהלך מלחמת העולם הראשונה, ובמהלך מלחמת העולם השנייה היא אף הפסיקה את פעילותה ל-3 חודשים. הספינות שטות תחת דגל שווייץ, אך בהתקרב לשטחי צרפת מונף גם דגל צרפת. צי החברה כולל בין היתר מספר ספינות שנבנו בתחילת המאה ה-20. בשנת 1999 חמש מהן קיבלו מעמד של "נכס לאומי היסטורי" ותפעול ספינות אלו מסובסד על ידי הממשל המקומי. לדעת ארגון "מורשת אגם ז'נבה" הן הפכו לחלק בלתי נפרד מהנוף. בשנת 2014 זכתה החברה בפרס של "אאורופה נוסטרה". על הספינה Savoie נערכים סיורי שיט גסטרונומי בהם מוגשים בישולים של פיליפ שברייה. בשנת 2019 ספינות אלו והמסעדות שעל הספינות זכו בפרס של הוועדה הבינלאומית למונומנטים ולאתרים. מדיה וקבצים בנושא החברה הכללית לשיט באגם ז'נבה בוויקישיתוף החברה הכללית לשיט באגם ז'נבה, ברשת החברתית פייסבוק החברה הכללית לשיט באגם ז'נבה, ברשת החברתית אקס (טוויטר) החברה הכללית לשיט באגם ז'נבה, ברשת החברתית אינסטגרם אתר האינטרנט הרשמי של החברה הכללית לשיט באגם ז'נבה (בצרפתית, בגרמנית שווייצרית ובאנגלית)
טוטס טילמנס

טוטס טילמנס (Jean "Toots" Thielmans‏; 29 באפריל 1922 – 22 באוגוסט 2016) היה מוזיקאי ג'אז ממוצא בלגי. ידוע במיוחד כנגן מפוחית פה, אך גם גיטריסט ובעל יכולת וירטואוזית בשריקה. טוטס טילמנס נולד וגדל בבריסל. בגיל שלוש למד לנגן באקורדיון, ומאוחר יותר במפוחית ובגיטרה. מעולם לא למד מוזיקה במסגרת מסודרת ומעולם לא ידע לקרוא תווים. טילמנס החל את הקריירה שלו כנגן גיטרה. בתחילת שנות ה-50 הצטרף ללהקה של בני גודמן בסיור הופעות באירופה. בשנת 1952 עקר לארצות הברית, שם ניגן עם צ'ארלי פארקר, ו"התגלה" על ידי ג'ורג' שירינג שצרף אותו לחמישיית ג'אז בשנת 1953. לאחר שש שנים בהן ניגן עם שירינג, הקים בעצמו שתי רביעיות סווינג וביבופ. בשנת 1961 הלחין טילמנס את "בלוזט" - קטע ג'אז אותו ביצע בשריקה בליווי גיטרה באוניסון (כך שמלודיית השריקה והגיטרה זהות ומנוגנות בו-זמנית). בלוזט הפך ללהיט בינלאומי, זכה לביצועים רבים על ידי אמני ג'אז ברחבי העולם ונכלל בספר הסטנדרטים של נגני הג'אז (נורית גלרון מבצעת את בלוזט בתקליטה השני). באותן שנים שגשגה הקריירה של טוטס טילמנס כנגן מפוחית לצידם של אמני ג'אז ופופ מן השורה הראשונה, כמו קווינסי ג'ונס, רוי אלדרידג', אלה פיצג'רלד, ביל אוונס, דיזי גילספי, אוסקר פיטרסון, רישאר גליאנו, בילי ג'ואל ופול סיימון. ניתן לשמוע את צלילי המפוחית שלו בנעימות הסרטים "קאובוי של חצות" (1969), "שוגרלנד אקספרס" (1974) וכן בפתיחה לתוכנית הילדים "Sesame Street" ומאוחר יותר בנעימת הסרט "ז'אן דה פלורט". כמה מאלבומיו הוקדשו למוזיקה ברזילאית, בהם לקחו חלק שורה ארוכה מחשובי היוצרים הברזילאים, ביניהם שיקו בוארקי, מילטון נסימנטו, קייטנו ולוזו, ז'ילברטו ז'יל ואליס רז'ינה. טילמנס היה ידוע במזגו הנעים ובצניעותו: הוא נהג לכנות את עצמו "ket" ("ילד רחוב" בסלנג בלגי). על פועלו המוזיקלי קיבל פרס בפסטיבל הג'אז "הים הצפוני" בהאג שבהולנד, ובבלגיה קיבל תואר ברון ותואר דוקטור לשם כבוד משתי אוניברסיטאות. בשנת 1981 לקה טילמנס בשבץ שגרם לשיתוק במחצית גופו, אך החלים והמשיך להופיע ולהקליט עד השנים האחרונות לחייו - כאשר לדבריו הוא "אמנם לא יכול לנגן את כל הצלילים שניגן בעבר אך עדיין הוא מנגן את הטובים שבהם...." טילמנס המשיך להופיע עד שנת 2014. באוגוסט 2016 נפטר בשנתו בגיל 94. Only Trust Your Heart (1988) Footprints (1991) The Brasil Project (1992) The Brasil Project vol 2. (1993) Compact Jazz (1993) East Coast, West Coast (1994 Aquarela do Brasil (1995) Chez Toots (1998) The Live Takes, volume 1 (2000) Hard to Say Goodbye, the very best of Toots Thielemans (2000) Toots Thielemans & Kenny Werner (2001) One More For The Road (2006) מדיה וקבצים בנושא טוטס טילמנס בוויקישיתוף אתר האינטרנט הרשמי של טוטס טילמנס טוטס טילמנס, ברשת החברתית פייסבוק טוטס טילמנס, במסד הנתונים הקולנועיים IMDb (באנגלית) טוטס טילמנס, באתר אפל מיוזיק (באנגלית) טוטס טילמנס, באתר ספוטיפיי טוטס טילמנס, באתר Last.fm (באנגלית) טוטס טילמנס, באתר AllMusic (באנגלית) טוטס טילמנס, באתר MusicBrainz (באנגלית) טוטס טילמנס, באתר דיזר טוטס טילמנס, באתר Discogs (באנגלית) טוטס טילמנס, באתר Songkick (באנגלית) טוטס טילמנס, באתר DNCI טוטס טילמנס, באתר בילבורד (באנגלית) "בלוזט": דף תווים טוטס טילמנס, באתר "Find a Grave" (באנגלית)
ברברה אנרייט

ברברה אנרייט (באנגלית: Barbara Enright; נולדה ב-19 באוגוסט 1949) היא שחקנית פוקר אמריקאית מקצוענית ועורכת המגזין "Woman Poker Player". אנרייט היא אישה היחידה שהגיעה לשולחן הגמר של האירוע המרכזי באליפות העולם בפוקר והראשונה שזכתה בצמיד אליפות העולם בפוקר באירוע פתוח שאיננו לנשים או מוזמנים בלבד. סך הכל זכתה בשלושה צמידים לאורך הקריירה. בשנת 2007 נבחרה להיכל התהילה של הפוקר. ב-1986 זכתה אנרייט בצמיד אליפות העולם בפוקר הראשון שלה, בטורניר סטאד לנשים, וזכתה ב-16,400 אלף דולר. ב-1994 היא שחזרה את ההישג וזכתה בצמיד השני שלה באותו הטורניר, ובפרס הראשון של 38,400 דולר, והייתה לאישה הראשונה אשר זכתה בשני צמידים. ב-1995 הייתה לאישה הראשונה והיחידה אשר הגיעה לשולחן הגמר של האירוע המרכזי, בו היא סיימה במקום החמישי. ב-1996 הייתה לאישה הראשונה שזוכה בצמיד באירוע פתוח שאיננו לנשים או מוזמנים בלבד, כאשר ניצחה בטורניר פוט לימיט טקסס הולדם ובפרס של 180 אלף דולר, והייתה לאישה הראשונה אשר זכתה בשלושה צמידים. ב-2007 הייתה לאישה הראשונה אשר נבחרה להיכל התהילה של הפוקר. מדיה וקבצים בנושא ברברה אנרייט בוויקישיתוף ברברה אנרייט, באתר The Hendon Mob ברברה אנרייט, באתר אליפות העולם בפוקר Hellmuth, Enright Inducted Into Poker Hall of Fame, באתר CardPlayer, ‏6 ביולי 2007 (באנגלית)
TechSmith

טקסמית' (באנגלית: TechSmith) היא חברה אמריקאית, העוסקת בפיתוח תוכנה לצילום מסך ועריכת וידאו. החברה מעסיקה כ-334 עובדים ומספקת שירותים לכ-65 מיליון לקוחות בכל רחבי העולם. משרדיה הראשיים נמצאים במישיגן, ארצות הברית. טקסמית' הוקמה בשנת 1987, על ידי וויליאם המילטון (William Hamilton) במטרה לסייע בעריכת סרטוני וידאו למשתמשים מקצועיים וגם למי שאינו מומחה בכך. בשנת 1990, שחררה החברה את המוצר הראשון שלה אל השוק. Jing - תוכנה לשיתוף והקלטת מסך ועריכת וידאו. Screencast - שירות לאחסון תמונות וידאו. Snagit - תוכנה לצילום מסך, עריכת תמונות והוספת טקסטים. Camtasia - תוכנה לעריכת מצגות וסרטוני וידאו. Relay - תוכנה להצגה, עריכה ושיתוף של מצגות. Morae - תוכנה לביצוע מחקרי שוק וניהול קבוצות מיקוד. Coach's Eye - אפליקציה סלולרית המאפשרת לנהל ולערוך תמונות וסרטוני וידאו. Flipped classroom - תוכנה לניהול והקלטת שיעורים מקוונים לתלמידים. אתר האינטרנט הרשמי של TechSmith TechSmith, הבלוג הרשמי רוני שני, מדור חדש: ארגז כלים, באתר ynet, 16 בדצמבר 2003 מדריך שימוש בתוכנת Camtasia, סרטון בערוץ "Kevin Stratvert", באתר יוטיוב (אורך: 46:35) TechSmith Corporation is a provider of screen capture software Everything you need to know about TechSmith, TechSmith (באנגלית) Snagit Help Snagit - תוכנת צילום מסך, באתר וינס משחקים
שורש 40

שורש 40, או מיאן בּוּ (בסינית: 宀部, פיניין: Mián bù) הוא השורש הארבעים של הכתב הסיני. פירושו "גג" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 246 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 40 בוויקישיתוף U+5B80, במאגר Unihan
מילואים (סדרת טלוויזיה)

מילואים היא סדרת טלוויזיה ישראלית, שנוצרה על ידי אורי ובני ברבש, ושודרה בערוץ 2 מטעם הזכיינית רשת בשנים 2005–2007. הסדרה היא מעין סדרת המשך ליצירתם הטלוויזיונית הקודמת של האחים ברבש "טירונות". היא עוקבת אחר חוויותיהם הצבאיות של אנשי המילואים, וכן מעניקה פן נוסף במבט על חייהם האזרחיים של דמויות אלו, קשייהם, אהבותיהם, חברויותיהם. במהלך הסדרה, המתרחשת בעת האינתיפאדה השנייה, מגויס בצו 8 גדוד סיור במילואים של חטיבת הצנחנים הסדירה, לטובת תעסוקה מבצעית באיו"ש. אנשי הגדוד, ובראשם המג"ד אביתר, נדרשים לעזוב את שגרת יומם ולהפוך מאזרחים לחיילים. יוצרי הסדרה ניסו להעביר באמצעותה את המתרחש בלב-לִבה של החברה הישראלית בכלל, והמערכת הצבאית בפרט. הסדרה זכתה לשבחים ונחלה הצלחה. ב-11 ביולי 2006 שודר הפרק הראשון של העונה השנייה, אך למחרת השידור פרצה מלחמת לבנון השנייה, ועקב רגישות נושא הצבא בעת מלחמה, נדחה שידור המשך העונה ל-12 בנובמבר 2006 והיא שודרה עד ה-14 בינואר 2007. שיר הנושא של הסדרה נקרא "רוחות מלחמה" שכתב, הלחין וביצע רמי קלינשטיין. לשיר אף צולם קליפ בהשתתפות שחקני הסדרה. אביתר (יגאל נאור) - המג"ד של חטיבת הצנחנים. מאיה (אסנת וישינסקי) - אשתו של אביתר. דריה (מאיה מרון) - בתו של אביתר. בנצי (בן ציון) אשכנזי (דרור קרן) תמרה אשכנזי (מרינה שויף) - אשתו של בנצי. אהוד אשכנזי (פאר אורון) - בנו של בנצי. נחמן (יגאל עדיקא) ג'רי (נתן רביץ) פיני (פיני שטיגליץ) נדב (יונתן פז בוגנים) חזי (איתן גלס) פיסטוק (אורי קלאוזנר) דורון (שלומי קוריאט) בנדה (אלון נוימן) אורלי (רותם זיסמן) "מילואים", במסד הנתונים הקולנועיים IMDb (באנגלית) "מילואים", במיזם "אישים" לתיעוד היצירה הישראלית יניב זך, לא טירונים, באתר nrg‏, 3 במרץ 2005 אהוד אשרי, ללכת עד הסוף, באתר הארץ, 10 במרץ 2005 רותה קופפר, הטירונות היא זיכרון רחוק, באתר הארץ, 3 במרץ 2005 יעל גאוני, ‏פתיחה טובה ל"מילואים" של רשת: השיגה רייטינג של 22.7%, באתר גלובס, 10 במרץ 2005 רותה קופפר, סדרת המשך ל"טירונות" בלוח השידורים של רשת, באתר הארץ, 23 בפברואר 2005
ראב באטלר

רִיצַ'רְד (רָאֵב) אוֹסְטֵן בַּאטְלֶר, הברון בַּאטְלֶר מסָאפֶּרוֹן-וואַלְדֶן (באנגלית: Richard Austen Butler, Baron Butler of Saffron Walden;‏ 9 בדצמבר 1902 – 8 במרץ 1982) היה פוליטיקאי בריטי רב השפעה מטעם המפלגה השמרנית אשר כיהן כמזכיר המדינה הראשון וסגן ראש ממשלת הממלכה המאוחדת תחת הרולד מקמילן בין 1962 ל-1963 וכמו כן גם כיהן בתור מזכיר המדינה לענייני חוץ וחבר העמים, מזכיר הפנים, מנהיג בית הנבחרים הבריטי, הלורד שומר החותם, שר האוצר ויושב ראש המפלגה השמרנית. בין 1964 ל-1965 כיהן כאבי בית הנבחרים. באטלר התחנך באוניברסיטת קיימברידג' (1921–1925), והרצה באוניברסיטה זו על ההיסטוריה הצרפתית עד 1929, אז נבחר לפרלמנט כחבר המפלגה השמרנית (שהייתה באותה העת בממשלת אחדות לאומית עם מפלגת הלייבור). במהלך שנות ה-30 עבד ברציפות במשרדים הקולוניאליים בראג' הבריטי, בכלכלת ומדיניות חוץ, ובהמשך תמך בועידת מינכן. במהלך מלחמת העולם השנייה, כנשיא מועצת החינוך, היה אחראי בעיקר על פיתוח חוק החינוך המקיף והמהפכני משנת 1944. לאחר המלחמה היה אחד הדוגלים הבולטים של גוף חינוך בינלאומי, שהביא להקמת אונסק"ו. כאשר חזרו השמרנים לשלטון בשנת 1951 בראשות וינסטון צ'רצ'יל, התמנה באטלר לשר האוצר; בשנת 1955 מונה ללורד שומר החותם ותמך במרץ באנתוני אידן במהלך מלחמת סיני; ובהמשך היה מקורב לראש הממשלה מקמילן. הוא כיהן כיושב ראש בית הנבחרים בין 1955 ל-1961. הוא מילא מספר תפקידים מרכזיים בקבינט והיה מועמד לראשות הממשלה לאחר התפטרותו של מקמילן, תפקיד שהלך בסופו של דבר לאלק דאגלס-יום. הוא התמנה לחבר בית הלורדים לכל חייו ב-1965, עת הוענק לו תואר אצולה, וב-1971 התמנה לאביר מסדר הבירית. מדיה וקבצים בנושא ראב באטלר בוויקישיתוף ראב באטלר, באתר אנציקלופדיה בריטניקה (באנגלית) ראב באטלר, באתר "Find a Grave" (באנגלית) ראב באטלר, באתר ה-BBC (באנגלית)
שורש 175

שורש 175, או פֵיי בּוּ (בסינית: 非部 או 非部; בפיניין: Fēi bù) הוא השורש המאה שבעים-וחמשה של הכתב הסיני. פירושו "שגיאה" והוא האחרון מתוך 9 (מתוך סך הכל 214 שורשי הקאנגשי) שורשים המורכבים משמונה קווים. במילון קאנגשי יש 25 תווים (מתוך 49,030) שניתן למצוא תחת שורש זה. פיי בו יכול להופיע מכווץ אנכית, מעל או מתחת לשורש אחר כשהוא מרכיב מילה יחד איתו כגון ב: 靟 (במופע עליון) או 靠 (מופע תחתון). השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) צורת השורש כתובה באופן שונה בסינית מפושטת בהשוואה לשפות אחרות. ב"רפורמת הכתיבה של סין", שין דז'שינג, (או גופני הדפוס החדשים), במקום 非 המקורית אומצה צורה יותר וולגרית וסימטרית 非. שינוי זה מיושם לעיתים אף בפרסומים סיניים מסורתיים, בתוך כתב מסורתי אפילו שהצורה מפושטת וזאת בעקבות השינויים הקטנים יחסית מהצורה המסורתית. 非 בסינית מסורתית, יפנית וקוריאנית 非 בסינית מפושטת Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 175 בוויקישיתוף מאגר Unihan - U+975E
חוג כדורגלני סוקולניקי

חוג כדורגלני "סוקולניקי" (ברוסית: Кружок футболистов «Сокольники», בראשי תיבות КФС) היה מועדון הכדורגל הראשון במוסקבה, שהוקם ב-21 במאי 1907 והיה אחד משלושת המועדונים המייסדים של ליגת הכדורגל המוסקבאית. אמנת המועדון אושרה ב-21 במאי 1907. המייסדים הרשמיים של המועדון היו אנדריי איוואנוביץ' ואשקה והחלוץ המרכזי, הסטודנט אלכסנדר פיליפוב. רוב שחקני המועדון היו עובדים ופועלים. מדי המועדון כללו חולצות לבנות עם צווארונים שחורים ומכנסיים שחורים. ביוני 1923 נוצרה קבוצת הכדורגל של אגודת הספורט דינמו שהורכבה מתוך כדורגלני סוקולניקי. בהרכב הראשון של דינמו נכללו השחקנים איוואן ארטמייב, מיכאיל דניסוב, וסילי ז'יטארב, ניקולאי איגנאטוב, איוואן לנצ'יקוב, סרגיי נברוב, איוואן אובצ'קין, פיוטר אובצ'קין, אלכסנדר פטרוב, בוריס טיטוב, ניקולאי טרויצקי, פיודור צ'ולקוב וסרגיי שומל ששיחקו קודם בסוקולניקי. דינמו שיחקה במשך זמן מה במדיה הישנים של סוקולניקי. ליגת הכדורגל המוסקבאית / גביע קולומיאגי זכייה (2): 1919, 1921 סגנות (3): 1918, 1919, 1920 מקום שלישי (2): 1911, 1912 От Ширяева поля до Нескучного сада: самые футбольные места Москвы, אתר עיריית מוסקבה ПОЧЕМУ ЦСКА ИГРАЛ В ФОРМЕ ГАНДБОЛИСТОВ?, ספורט אקספרס, דף ארכיון מתוך כתבה (ברוסית) https://greenmile.ru/greenmile-lib/moskovskiy_futbol/index0010.php Московский футбол до динамовской эры, דינמו מוסקבה
אקיס וגלתיאה

אקיס וגלתאה הם זוג מהמיתולוגיה היוונית שנזכרים בהמשך במטמורפוזות של אובידיוס. אובידיוס מתאר את סיפור אהבתם של בן האנוש אקיס ונימפת הים גלתיאה. כאשר הקיקלופ פוליפמוס בקנאתו הורג את אקיס. גלתיאה הופכת את אהובה לדימוי נצחי של נהר. הסיפור הפך לנושא של שירים, אופרות, ציורים ופסלים מתקופת הרנסאנס ואילך. גלתיאה מתוארת אצל הומרוס והסיודוס כאהובה ביותר בין חמישים נימפות הים (ניריאידות) שעוררה את חיזוריו של הבלתי סביר ביותר הקיקלופ הסיציליאני פוליפמוס. על פי מטמורפוזות של אובידיוס, גלתיאה מופיעה כאהובתו של אקיס בנו של פאן ונימפת ים (ביתו של נהר סימטו), יום אחד כאשר פוליפמוס ראה אותם ליד הים התעוררה קנאתו והוא שלף סלע ענק מצידו של הר אטנה ופגע באקיס והרגו, גלתיאה הפכה את דמו של אקיס לנהר הסיציליאני אקיס. בתקופת הרנסאנס והבארוק הנושא הפך לפופולרי בספרד, לואיס דה גונגורה כתב שיר אפי - "האגדה על פוליפמוס וגלתיאה" שיצא לאור ב־1627 כהרחבה של הנושא אותו הוציא לאור לואיס קאריו אי סוטומאיור בשנת - 1611, והנושא מצא ביטוי אופראי בזרזואלה (אופרטות ספרדיות) של הקומפוזיטור אנטוניו דה ליטרס משנת 1708. בצרפת, הקדיש ז'אן-בטיסט לולי את האופרה "אקיס וגלתיאה" (1686) לסיפור זה. באיטליה ג'ובאני בונונצ'יני הלחין אופרה של מערכה אחת: "פוליפמוס" בשנת 1703. לאחר זמן קצר גאורג פרידריך הנדל הלחין את הקנטטה "אקיס, גאלאתיאה ופוליפמוס" (1708) וכאשר הוא עבר לאנגליה הוא העלה גרסה חדשה עם ליברית אנגלי של ג'ון גיי. וולפגנג אמדאוס מוצרט ופליקס מנדלסון-ברתולדי הוציאו עיבוד עדכני משלהם המדגיש את פסטורליית האהבה של אקיס וגליתאה ונותן מקום מצומצם לפוליפמוס. ניקולא פורפורה חיבר בזמן שהותו בלונדון אופרה בשם "פוליפמוס", ובהמשך המאה חיבר יוזף היידן אופרה ב-1763 אותה עיצב לרגל חתונה אימפריאלית עם תוספת לגבי נצחיות האהבה. אקיס וגלתיאה מאת לוקה ג'ורדנו. אקיס וגלתיאה מאת פרנצ'סקו פורני אקיס וגלתיאה מאת ניקולא פוסן בארמיטאז' אקיס וגלתיאה במזרקת מדיצ'י בגני לוקסמבורג רועה הצאן אקיס במזרקת הפסלים הגדולה של ארמון פטרהוף. גלתיאה במזרקת הפסלים הגדולה של ארמון פטרהוף מדיה וקבצים בנושא אקיס וגלתיאה בוויקישיתוף
מיטו (פירושונים)

האם התכוונתם ל... מיטו – עיר ביפן מיטו (עוף) – סוג של עוף ג'קי מיטו – מוזיקאי ג'מייקני Me Too – תנועה נגד הטרדות ותקיפות מיניות
שורש 169

שורש 169, או מן בּוּ (בסינית: 門部, פיניין: Mén bù) הוא השורש המאה ששים-ותשעה של הכתב הסיני. פירושו "דלת" או "שער" והוא אחד מתוך 9 (מתוך סך הכל 214 שורשי הקאנגשי) שורשים המורכבים משמונה קווים. במילון קאנגשי יש 246 תווים (מתוך 49,030) שניתן למצוא תחת שורש זה. בסינית מפושטת צורתו של 門 היא: 门. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. מדיה וקבצים בנושא שורש 169 בוויקישיתוף מאגר Unihan - U+9580
אנני לזור

אנני לזור (באנגלית: Annie Lazor; נולדה ב-17 באוגוסט 1994) היא שחיינית אמריקאית, זוכת מדליית ארד אולימפית (טוקיו 2020) ואלופת עולם (בריכת 25 מטר) (האנגג'ואו 2018) במשחה ל-200 מטר חזה. אלופת פאן אמריקה (2019) במשחי החזה. לזור נולדה וגדלה בדטרויט, מישיגן, בתם של סטייסי ודייוויד "דייב" לזור (דייב נפטר באפריל 2021). היא למדה באוניברסיטת אובורן. במשחקים הפאן-אמריקאיים שנערכו בטורונטו, קנדה ביולי 2015 היא זכתה במדליית ארד במשחה ל-200 מטר חזה בתוצאה של 2:26.23 דקות. נוסף לכך, היא סיימה במקום חמישי במשחה ל-100 מטר חזה בתוצאה של 1:08.72 דקות. באליפות ארצות הברית שנערכה באירוויין, קליפורניה בסוף יולי 2018 זכתה במדליית ארד במשחה ל-200 מטר חזה בתוצאה של 2:24.42 דקות. נוסף לכך, היא סיימה במקום 12 במשחה ל-100 מטר חזה. באליפות העולם (בריכת 25 מטר) שנערכה בהאנגג'ואו הרפובליקה העממית של סין בדצמבר אותה שנה היא זכתה במדליית זהב 200 מטר חזה בתוצאה של 2:18.32 דקות, לפני בת ארצה בתני גאלאט (2:18.62 דקות) ופאני לקלואיז מבלגיה (2:18.85 דקות). במשחקים הפאן-אמריקאיים שנערכו בלימה, פרו בתחילת אוגוסט 2019 היא זכתה ב-3 מדליות זהב במשחה ל-100 מטר חזה (1:06.94 דקות), במשחה ל-200 מטר חזה בשיא משחקים חדש של 2:21.40 דקות ובמשחה שליחות 4x100 מטר מעורב (3:57.64 דקות), כשחיינית שנייה היא קבעה ב"זינוק שליחות" תוצאה של 1:06.35 דקות. באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה לזור בשתי מדליות, זהב וארד ונכללה במשלחת האמריקאית למשחקים האולימפיים. מדליית זהב במשחה ל-200 מטר חזה בתוצאה של 2:21.07 דקות, לפני לילי קינג (2:21.75 דקות) ואמילי אסקובדו (2:22.64 דקות) ומדליית ארד במשחה ל-100 מטר חזה בתוצאה של 1:05.60 דקות, אחרי לילי קינג (1:04.79 דקות) ולידיה ג'קובי (1:05.28 דקות). במשחקים עצמם היא זכתה במדליית ארד במשחה ל-200 מטר חזה בתוצאה של 2:20.84 דקות, אחרי טטיאנה סקונמאקר מדרום אפריקה שקבעה שיא עולם חדש של 2:18.95 דקות ולילי קינג (2:19.92 דקות). 50 מטר חזה: 30.75 שניות (2021) 100 מטר חזה: 1:05.37 דקות (2021) 200 מטר חזה: 2:20.77 דקות (2021) 50 מטר חזה: 29.83 שניות (2020) 100 מטר חזה: 1:03.69 דקות (2020) 200 מטר חזה: 2:16.33 דקות (2020) אנני לזור, ברשת החברתית פייסבוק אנני לזור, ברשת החברתית אקס (טוויטר) אנני לזור, ברשת החברתית אינסטגרם אנני לזור, באתר olympedia.org אנני לזור, באתר Swimrankings אנני לזור, באתר SwimSwam From tragedy to triumph -- Detroiter realizes Olympic dreams after losing father, ClickOnDetroit (באנגלית)
Game Dev Story

Game Dev Story הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows. בשנת 2010 הוא הותאם ל-iOS ואנדרואיד. בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021. השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה. המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות. במידה ושחקן מקבל ציונים טובים, הוא מקבל כלים נוספים לפיתוח משחקים. כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים. להגעה ל"אולם התהילה" הוא צריך להגיע לציון כולל של 32 מחבר המבקרים. המשחק קיבל ציון 86/100 באתר Metacritic. השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף. השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם. ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר. משחקים מקבלים ציוני ביקורת עם סיום משחק הנעים בין 1–10 עם הערה מהמבקר המשויך לניקוד שלו. הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע. כאשר השחקן מגיע לרמת היכל התהילה, הוא יכול ליצור סרטי המשך למשחק שלו. כדי להגיע להיכל התהילה, השחקן צריך לגרום למבקרים לתת ציון של לפחות 32. אתר האינטרנט הרשמי של Game Dev Story תיאור המשחק באתר pocketgamer תיאור המשחק באתר eurogamer Game Dev Story, באתר PCGamingWiki (באנגלית)
Next Generation Air Dominance

Next Generation Air Dominance‏ (NGAD) (בתרגום לעברית – מטוס עליונות אווירית מהדור הבא) היא תוכנית לבניית מטוס קרב של הדור השישי של חיל האוויר האמריקאי שמטרתה להקים "משפחת מערכות" שתצליח בסופו של דבר להחליף את מטוס ה-F-22 ראפטור של לוקהיד מרטין. התוכנית נקראת גם FX או Penetrating Counter-Air ‏(PCA). תוכנית NGAD התחילה בתחילת העשור השני של המאה ה-21 במטרה לפתח מערכת עליונות אווירית של שנות ה-30 של המאה ה-21 עבור חיל האוויר האמריקאי. התוכנית שואפת לפתח מספר טכנולוגיות מפתח בתחומים כגון הנעה, חמקנות, נשק מתקדם, עיצוב דיגיטלי (תכנון בעזרת מחשב) וניהול תרמי של חתימת המטוס. NGAD מתוארת כ"משפחת מערכות", עם מטוס קרב כחלקה המרכזי של המערכת, וחלקים אחרים במערכת צפויים להיות מטוסי ליווי בלתי מאוישים שישאו אמצעי לחימה נוספים ויבצעו משימות אחרות. בפרט, NGAD שואפת לפתח מערכת המתייחסת לצורכי התפעול של ספקטרום הפעולות באוקיינוס השקט, שבה מטוסי חיל האוויר הנוכחיים חסרי טווח ויכולות נשיאה מספקות. מפקדי חיל האוויר האמריקאי ציינו כי ייתכנו שתי גרסאות של NGAD: אחת עם טווח ארוך ויכול נשיאה גדולה עבור האזור ההודי-פסיפי ואחת יותר מדויקת לטווחים הקצרים יחסית בין אזורי קרב אפשריים באירופה. בספטמבר 2020 הצהיר וויל רופר (אנ') כי אב טיפוס בקנה מידה מלא של מטוס הקרב NGAD טס. במאי 2021 הצהיר ראש מטה חיל האוויר של ארצות הברית, הגנרל צ'ארלס בראון כי ה-NGAD יתחיל להחליף את ה-F-22 בשנות ה-30 של המאה ה-21. ביולי 2023 החליטה חברת נורת'רופ גראמן לפרוש מתחרות ה-NGAD. פרויקט F/A-XX מיג-41 "CSAF: F-22 Not in USAF's Long-Term Plan". Air Force Magazine (באנגלית אמריקאית). 2021-05-12. נבדק ב-2021-05-26. "The Air Force Is Planning For a Future Without the F-22". Defense One (באנגלית). נבדק ב-2021-05-26. Department of the Air Force Acquisition Biennial Report 2019 + 2020 Digital Design Revolution Key To All Domain Ops: Air & Space Officials Say, BreakingDefense How two F-16s from the US Air Force’s ‘boneyard’ will find a second life as digital models, defensenews Jeremiah Gertler (5 Oct 2020) Air Force Next-Generation Air Dominance Program: An Introduction IF11659 NGAD Will be a Multirole Fighter, Air Force Magazine, 16 June 2021 Tirpak, John (16 June 2021). "Brown: NGAD Will be a Multirole Fighter", Air Force Magazine. Insinna, Valerie (15 בספטמבר 2020). "The US Air Force has built and flown a mysterious full-scale prototype of its future fighter jet". Defense News. {{cite web}}: (עזרה) ניצן סדן, להתראות, F22: למה מטוס הקרב הטוב בעולם יוצא לפנסיה מוקדמת?, באתר כלכליסט, 5 ביוני 2021 דן ארקין, נורת'רופ גראמן פרשה מתחרות מטוס הקרב העתידי של חיל האוויר האמריקני, 1 באוגוסט 2023